
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 174
                                                                din 27 iulie 2023
privind inițierea vânzării directe a unor terenuri aferente unor cabinete medicale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 23.682/10.07.2023 şi la Consiliul Local Sighișoara cu nr. 25.159/20.07.2023, de referatul de aprobare, înregistrat cu nr. 23.685/10.07.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererile înregistrate la Municipiul Sighișoara cu nr. 9.883/13.03.2023, respectiv nr. 9.884/13.03.2023, prin care doamna Ferezan Candia Anca, în calitate de administrator al S.C. Terapie & Recuperare Posturală S.R.L., solicită cumpărarea cotei de teren care revine cabinetului medical nr. 11, respectiv cabinetului medical nr. 8, parte din construcția situată în Sighișoara, str. Zaharia Boiu, nr. 29, cerere motivată de faptul că societatea deține în proprietate cele două cabinete medicale, conform extraselor de carte funciară anexate cererii, respectiv C.F. nr. 51012 Sighișoara și C.F. nr. 51012-C1 Sighișoara;

Având în vedere că potrivit extrasului C.F. nr. 51012-C1 Sighișoara, Cabinetul medical nr. 8, înscris în C.F. individuală nr. 51012-C1-U8, are o cotă de teren de 90,737/1.812, iar Cabinetul medical nr. 11, înscris în C.F. individuală nr. 51012-C1-U7, are o cotă de teren de 94,783/1.812;

Având în vedere extrasul C.F. nr. 51012 Sighișoara (nr. C.F. vechi: 11567, nr. cad. vechi: 1603, nr. top. 2205/1/1), potrivit căruia, sub nr. cad. 51012, este înscris terenul intravilan, în suprafață de 1.812 mp. și categorie de folosință curți - construcții, situat în Sighișoara, str. Zaharia Boiu, nr. 29, jud. Mureș, teren pe care este edificată construcția C1, înscrisă în C.F. nr. 51012-C1, precum și că din suprafața totală de 1.812 mp. ai terenului, Municipiul Sighișoara deține în proprietate cota de 475/1.812, care revine cabinetelor medicale nr. 2, nr. 6, nr. 8 și nr. 11;

Având în vedere că în inventarul Municipiului Sighișoara, suprafața de 475 mp. din totalul de 1.812 mp. situat în Sighișoara, str. Zaharia Boiu, nr. 29, jud. Mureș, este înscrisă, ca aparținând domeniului privat al Municipiului Sighișoara, sub nr. de inventar 51.179 și valoare de inventar de 70.438,22 lei;

Având în vedere că prin Hotărârea Consiliului Local Sighișoara nr. 12/10.07.2008 a fost aprobată lista spațiilor cu destinația de cabinete medicale, precum și a spațiilor în care se desfășoară activități conexe actului medical, situate în municipiul Sighișoara, care urmează să fie vândute potrivit dispozițiilor O.U.G. nr. 68/2008, cabinetele medicale nr. 8 și nr. 11, mai sus menționate, fiind înscrise în anexa la hotărâre la nr. crt. 7 și, respectiv 10, însă terenurile aferente spațiilor – cabinete medicale nu au făcut obiectul vânzării o dată cu spațiile;

Având în vedere prevederile Hotărârii Consiliului Local Sighișoara nr. 13/31.01.2023 privind desemnarea reprezentanților Consiliului Local Sighișoara în vederea reorganizării comisiei pentru vânzarea spațiilor medicale și a comisiei de soluționare a contestațiilor;

Având în vedere Dispoziția Primarului Municipiului Sighișoara nr. 395/04.07.2023 privind desemnarea membrilor, reprezentanți ai unităților/instituțiilor abilitate, care vor face parte din componența Comisiei pentru vânzarea spațiilor medicale și a Comisiei de soluționare a contestațiilor;

Având în vedere prevederile Ordonanţei de Urgenţă a Guvernului nr. 68/2008 privind vânzarea spaţiilor proprietate privată a statului sau a unităţilor administrativ - teritoriale, cu destinaţie de cabinete medicale, precum şi a spaţiilor în care se desfăşoară activităţi conexe actului medical, cu modificările și completările ulterioare;

Având în vedere prevederile Legii nr. 287/2009 privind Codul civil, republicată, cu modificările și completările ulterioare;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 23.683/10.07.2023, prin care se propune inițierea vânzării directe a unor terenuri aferente unor cabinete medicale;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu completările și modificările şi ulterioare,

H O T Ă R Ă Ş T E:

Art. 1. Se aprobă inițierea vânzării directe către S.C. Terapie & Recuperare Posturală S.R.L. a cotei de 90,737/1.812 din terenul situat în municipiul Sighișoara, Zaharia Boiu, nr. 29, jud. Mureș, înscris în C.F. nr. 51012 Sighișoara (nr. C.F. vechi: 11567, nr. cadastral vechi: 1603, nr. topografic: 2205/1/1), nr. cad. 51012, aferentă Cabinetului medical nr. 8, înscris în C.F. individuală nr. 51012-C1-U8, parte din construcția C1 edificată pe teren, cabinet medical aflat în proprietatea S.C. Terapie & Recuperare Posturală S.R.L.

Art. 2. Se aprobă inițierea vânzării directe către S.C. Terapie & Recuperare Posturală S.R.L. a cotei de 94,783/1.812 din terenul situat în municipiul Sighișoara, Zaharia Boiu, nr. 29, jud. Mureș, înscris în C.F. nr. 51012 Sighișoara (nr. C.F. vechi: 11567, nr. cadastral vechi: 1603, nr. topografic: 2205/1/1), nr. cad. 51012, aferentă Cabinetului medical nr. 11, înscris în C.F. individuală nr. 51012-C1-U7, parte din construcția C1 edificată pe teren, cabinet medical aflat în proprietatea S.C. Terapie & Recuperare Posturală S.R.L.

Art. 3. Ca o consecință a prevederilor art. 1 și art. 2 din prezenta hotărâre, în vederea determinării prețului de vânzare a cotelor de teren mai sus individualizate, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a rapoartelor de evaluare pentru fiecare cotă de teren.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Burghelea Bogdan - Ioan                                      Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;
  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic.

12 ex.  

B.A.

ZZ/LL/AN
	Semnătura persoanei responsabile să efectueze procedura

	2
	3

	Adoptarea hotărârii s-a făcut cu majoritate

□ simplă         □ absolută

□ calificată

	…./…./….

	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


